Herdís Anna Jónsdóttir stundaði fiðlunám við Tónlistarskólann á Akureyri og lauk þaðan prófum 1983 . Því næst stundaði hún fiðlukennaranám og víólunám við Tónlistarskólann í Reykjavík hjá Michael Shelton og Helgu Þórarinsdóttur og útskrifaðist hún frá Tónlistarskólanum 1986 . Þá tók við víólunám við Tónlistarháskólann í Stuttgart í Hochschule für Musik und Darstellende Kunst . Herdís Anna stundaði víólunám hjá próf. Enrique Santiago , próf. Manfred Schumann og próf. Hermann Voss auk þess að stunda kvarettspil undir handleiðslu Melos-kvarettsins . Hún lauk OR gráðu frá háskólanum vorið 1992 . Herdís spilaði með ýmsum hljómsveitum á meðan hún dvaldi í Þýskalandi þ.a.m Konzertensemble Salzburg ” Herdís Anna hefur verið fastráðinn víóluleikari við Sinfóníuhljómsveit Íslands frá árinu 1995 og hefur jafnframt spilað með Íslensku óperunni , Sinfóníuhljómsveit Norðurlands , SinfoNord og ýmsum kammerhópum þ.á.m Kammersveit Reykjavíkur , Caput og Dísunum . Herdís hefur ásamt manni sínum , slagverksleikarnum Steef van Oosterhout unnið saman í tvíeykinu Dúó Stemmu sem þau stofnuðu 2002 . Þau hafa haldið fjölmarga tónleika fyrir börn og fullorðna hérlendis og erlendis og hlutu þau Dúó Stemma viðurkenningu frá Ibby samtökunum árið 2008 fyrir framlag þeirra til barnamenningar á Íslandi . Í nóvember 2019 var þeim boðið að halda fjölskyldutónleika í Konzerthaus Berlin og fengu þau afskaplega góðar viðtökur .